هەناێ مۆسیقا کپەو بوی
دەنگ دووسی توو هاتە بان.
هەرچەنی دویرەو کەفم
سای خوەم گوما کەم
ک زانم تو هیمان خوەر منێ.
هەر مەوقەیگ تەقیامە شەیتانیگ
باڵیگ لە دووسی توو درارم
و زیاتر بەرزەو بووم.
دەنگ قاڵ ژنەیلیگ ژنەفم
وەرەو من تیەن
گلەیی کەن
تویڕە بوینە
بەشیگیان کز و ئرمس لە چەو
پەلەکیشم کەن
یانە دڵ من بوین
وەرجەیەگ چگند جیوەجی بکەێ.
ئی شارە خوەشهاڵم نیەکەێد
سەنگەیلی ئایمن
یە قەیریگە لە میلکان خوەیان بار کردنە
وەرەو چەمیگ وەشیوەی خوەیان نییە
نە بوینە شەپیگ
نەیش ریواریگ کیشان
م هامە ئیرا
تەنیا ئەراوە ک توو وەجی هیشتێدەم
خوەم ئاسای
خوسەم لە شارەگەی تو تیەێد
و توویش دووسم دیرێ.
گوڵاڵە نووری - ئەمریکا
